《霓裳中序第一 题迟庵师散花图》
清代·冯煦

绳床伫澹月。虚阁笼寒尘事阒。清暇更紬梵夹。正篸列乍疏，炉熏初爇。

明珰素袜。想步虚、声在瑶阙。诸天迥、缤纷队雨，款款上吟箧。

骚屑。烦襟难雪。愿授我，维摩半揭。拈花来证慧业。

别墅弹棋，小槛栖帢，华鬘吹一霎。有宝树、灵禽自答。

还凝望、东山重起，莫断世閒法。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。